								PATVIRTINTA		
								Biržų rajono savivaldybės 
								tarybos 2015 m. rugpjūčio 27 d.
								sprendimu Nr. T-164
								(pakeista 2016 m. sausio 28 d. 
								sprendimu Nr. T-2, 
2023 m. rugsėjo 29 d. 
sprendimu Nr. T-292)	 
													
VIETINĖS  RINKLIAVOS UŽ LEIDIMO ORGANIZUOTI KOMERCINIUS RENGINIUS BIRŽŲ RAJONO SAVIVALDYBEI  PRIKLAUSANČIOSE AR VALDYTOJO TEISE VALDOMOSE VIEŠOJO NAUDOJIMO TERITORIJOSE IŠDAVIMĄ NUOSTATAI

I SKYRIUS
 BENDROSIOS NUOSTATOS
	
	1. Vietinės rinkliavos už leidimo organizuoti komercinius renginius Biržų rajono savivaldybei (toliau – Savivaldybė) priklausančiose ar valdytojo teise valdomose viešojo naudojimo teritorijose išdavimą (toliau – Vietinė rinkliava) nuostatai (toliau – Nuostatai) nustato Vietinės rinkliavos rinkimo už leidimo organizuoti komercinius renginius viešojo naudojimo teritorijose išdavimą tvarką, dydžius, lengvatas Vietinės rinkliavos mokėtojams, rinkimo kontrolę ir atsakomybę.
	2. Nuostatai parengti vadovaujantis Lietuvos Respublikos rinkliavų įstatymu ir galioja visoje Savivaldybės teritorijoje. 
3. Rinkliavą moka fiziniai ir juridiniai asmenys, kurie siekia gauti leidimą organizuoti komercinį renginį Savivaldybei priklausančiose ar valdytojo teise valdomose viešojo naudojimo teritorijose. 
4. Leidimai organizuoti komercinius renginius išduodami vadovaujantis Savivaldybės tarybos patvirtinta renginių organizavimo viešosiose vietose tvarka.
5. Nuostatuose vartojamos sąvokos:
5.1. Komercinis renginys – renginys, į kurį patekimas yra mokamas arba renginiu siekiama finansinės naudos (renginio metu pardavinėjamos prekės, paslaugos, produkcija ar gaminiai). Prie komercinių renginių priskiriamos reklaminės akcijos, reklamų (išskyrus socialines), vaizdo klipų filmavimas. 
Kitos nuostatuose vartojamos sąvokos atitinka Lietuvos Respublikos rinkliavų įstatyme ir kituose teisės aktuose apibrėžtas sąvokas. 

II SKYRIUS
VIETINĖS RINKLIAVOS OBJEKTAI IR DYDŽIAI

6. Vietinė rinkliava už leidimo organizuoti komercinius renginius   Savivaldybei priklausančiose ar valdytojo teise valdomose viešojo naudojimo teritorijose išdavimą: 
6.1. Biržų m. Astravo dvaro teritorijoje, Biržų m. J. Janonio aikštėje, Biržų m. Jaunimo parke, Biržų miesto stadionuose – 100 Eur 1 parai, už kiekvieną kitą parą po 30 Eur;
6.2. kitose Biržų miesto vietose, Vabalninko mieste – 60 Eur 1 parai, už kiekvieną kitą parą po 20 Eur;
6.3. kaimiškosiose seniūnijose – 30 Eur 1 parai, už kiekvieną kitą parą po 10 Eur;
     6.4. reklaminius renginius – 10 Eur 1 valandai.
7. Vietinės rinkliavos dydį Savivaldybės taryba gali kartą per metus indeksuoti, taikydama metinį vartojimo kainų indeksą, jeigu jis didesnis kaip 1,1. 

III SKYRIUS
VIETINĖS RINKLIAVOS RINKIMO IR GRĄŽINIMO TVARKA

 	8. Vietinė rinkliava mokama eurais ir įskaitoma į Savivaldybės biudžetą.
	9. Vietinė rinkliava mokama į Biržų rajono savivaldybės administracijos sąskaitą,  nurodant mokėjimo paskirtį „Už leidimo organizuoti komercinį renginį  išdavimą“. Vietinė rinkliava sumokama prieš išduodant leidimą organizuoti komercinį renginį.  
	10. Leidimus organizuoti komercinius renginius Savivaldybės administracijos Švietimo, kultūros ir sporto skyriaus pasiūlymu išduoda Savivaldybės meras. Išduoti leidimai registruojami Leidimų registre.
11. Prieš išduodant leidimą naudotis viešo naudojimo objektais, kuriuos valdytojo teise valdo įstaigos, būtina suderinti su šiomis įstaigomis. 
	12. Sumokėta vietinė rinkliava grąžinama jos mokėtojui:
12.1. kai sumokėta daugiau negu buvo  Savivaldybės tarybos nustatyta (grąžinama permoka);
12.2. jeigu leidimu nepasinaudota dėl priežasčių, nepriklausančių nuo Vietinės rinkliavos mokėtojo.
 	13. Vietinė rinkliava arba jos dalis grąžinama remiantis raštišku rinkliavos mokėtojo prašymu, jei jis pateikia prašymą Savivaldybės administracijai per vieną mėnesį nuo jos sumokėjimo.

IV SKYRIUS
LENGVATOS VIETINIŲ RINKLIAVŲ MOKĖTOJAMS

	14. Vietinė rinkliava už leidimo organizuoti komercinius renginius Savivaldybei priklausančiose ar valdytojo teise valdomose viešojo naudojimo teritorijose išdavimą neimama iš Savivaldybės  įstaigų.
15. Savivaldybės taryba turi teisę nustatyti lengvatas Vietinės rinkliavos mokėtojams arba atleisti nuo Vietinės rinkliavos mokėjimo.

V SKYRIUS
BAIGIAMOSIOS NUOSTATOS

16. Vietinės rinkliavos rinkimą ir surinktų rinkliavos lėšų apskaitą Savivaldybės biudžete kontroliuoja Savivaldybės kontrolierius. 
	17. Asmenys, pažeidę šiuos nuostatus, atsako Lietuvos Respublikos įstatymų nustatyta tvarka.

